Zápisnica
zo zasadnutia Obecného zastupiteľstva vo Veselom
zo dňa 31. 5. 2012

Prítomní: Podľa prezenčnej listiny, ktorá tvorí súčasť zápisnice

Program:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Káblová televízia
6.	VZN o podmienkach poskytovania dotácií z prostriedkov obce
7.	Rôzne
8.	Diskusia

1. Zasadnutie OZ otvorila V. Šipková, starostka obce.  Na zasadnutí bolo prítomných 7 poslancov a zastupiteľstvo bolo uznášaniaschopné.  

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Danielu Michalčíkovú a za overovateľov zápisnice poslancov Michala Čekana a PhDr. Petra Koiša.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová. 

5. Starostka obce udelila slovo prítomnému p. Viliamovi Záhorovi, konateľovi spoločnosti VTR – Komunikačné systémy, s. r. o. Predložil návrh zmluvy o pripojení účastníka na sieť TKR v obci Veselé v roku 2012. Návrh zmluvy tvorí súčasť zápisnice. K tomuto bodu nebolo poslancami OZ prijaté žiadne uznesenie.

6. Starostka obce predložila na schválenie VZN obce Veselé č. 1/2012, ktoré bolo zverejnené. VZN bolo schválené uznesením 17/2012.

7. Rôzne

Starostka obce 
predložila žiadosť Mgr. Zuzany Potrokovej o pridelenie obecného nájomného bytu,
predložila ponuku fi DaPa-REAL Veselé 372 na odpredaj nájomného bytového domu obci
informovala poslancov o ukončení vývozu fekálií prostredníctvom obce Borovce. Jedná s fi Katelstav Veľké Kostoľany o zabezpečení tejto služby.
Informovala o prebiehajúcich prácach na rekonštrukcii verejného osvetlenia obce
Informovala o kultúrno spoločenskiých akciách poriadaných v mesiaci máj – Deň detí s fi. LADISCO Považany, Deň matiek, Olympiáda malotriedok. V mesiaci jún sa uskutoční Jahodový deň vo firme Plantex, s. r o v spolupráci s OcÚ Veselé, strelecké preteky – PZ Dolinka Veselé, Guláš párty – II. Ročník.
Informovala o repasovaní vianočného osvetlenia v počte 9 ks a o možnosti zakúpenia nového vianočného osvetlenia s 25 % zľavou do konca augusta. 

8 V diskusii poslanci požiadali starostku obce o podanie odborného stanoviska k projektu kanalizácie obce projektantom.

Na záver starostka obce poďakovala prítomným za účasť.

Vo Veselom 31. 5. 2012

Zapisovateľka: Daniela Michalčíková      ............................................................

Overovatelia zápisnice: 

Michal Čekan                                             ............................................................

PhDr. Peter Koiš                                        ............................................................